# Csongrád Város Polgármesterétől „M”

Témafelelős: dr. Kádár Judit

Száma: Önk/242-1/2019.

***ELŐTERJESZTÉS***

**Csongrád Városi Önkormányzat Képviselő-testületének**

**2019. december 19-ei ülésére**

**Tárgy:** A közterületek rendeltetéstől eltérő célú használatának szabályairól és díjairól szóló önkormányzati rendelet módosítása

# Tisztelt Képviselő-testület!

A Képviselő-testület 2014. februárjában alkotta meg a közterületek rendeltetéstől eltérő célú használatának szabályairól és díjairól szóló 4/2014.(II. 24.) számú önkormányzati rendeletét.

Figyelemmel a gyakorlati jogalkalmazás tapasztalataira is - a rendeletben foglalt díjtételek racionalizálására és 2020. január 1. napjával történő emelésére teszek javaslatot az alábbiak szerint *(a releváns, számítási módszerében is változó díjakat a táblázat szürke mezői tartalmazzák):*

|  |  |  |  |  |
| --- | --- | --- | --- | --- |
|  | **JELENLEGI DÍJTÉTEL** | | **MÓDOSULÓ DÍJTÉTEL** | |
| **Közterület-használat célja** | **I. körzet** | **II. körzet** | **I. körzet** | **II. körzet** |
| a) a közterületbe 10 cm-en túl benyúló üzlethomlokzat, portál, kirakat-szekrény, üzleti védőtető, előtető, ernyőszerkezet, fényreklám, cég-, címtábla | 105 Ft/m2/hó | 39 Ft/m2/hó | 150 Ft/m2/hó | 50 Ft/m2/hó |
| b) önálló hirdető berendezés, reklámtábla, hirdetőoszlop, árubemutató vitrin, reklámzászló | 1.000 Ft/m2/hó | 750 Ft/m2/hó | 1.300 Ft/m2/hó | 1.000 Ft/m2/hó |
| c) árusításra szolgáló pavilon, fülke, tricikli, árusító automata | 1.000 Ft/m2/hó | 750 Ft/m2/hó | 1.250 Ft/m2/hó | 1.000 Ft/m2/hó |
| - guruló asztal, guruló kocsi, állvány | 130 Ft/m2/nap | 65 Ft/m2/nap | 150 Ft/m2/nap | 100 Ft/m2/nap |
| d) tűzijáték | 2.000 Ft/alkalom | 1.000 Ft/alkalom | 3.000 Ft/alkalom | 2.000  Ft/alkalom |
| e) közúton kívüli gépjármű és utánfutó tárolás | 6500 Ft/év/gk | 6500 Ft/év/gk | 1.000 Ft/hó/jármű | 1.000 Ft/hó/jármű |
| f) kerékpár tárolására szolgáló állvány vagy tartó - ide nem értve a Városellátó Intézmény által kihelyezettek és e rendelet 6. § (1) bekezdés h) pontjában foglaltak | 39 Ft/fm/hó | 13 Ft/fm/hó | 50 Ft/fm/hó | 20 Ft/fm/hó |
| g) építési munkával kapcsolatos állvány, daru, egyéb, az építkezéshez használt eszköz, építőanyag elhelyezéséhez |  |  |  |  |
| - új lakásépítésnél 1 évig | díjmentes | díjmentes | díjmentes | díjmentes |
| - lakásfelújításnál, - bővítésnél 6 hónapig | díjmentes | díjmentes | díjmentes | díjmentes |
| - új lakásép. 1 éven túl, lakásfelúj., 6 hónapon túl és egyéb építkezés | 65 Ft/m2/hó | 26 Ft/m2/hó | 1. Ft/m2/hó | 50 Ft/m2/hó |
| Törmelék tárolása 1 hónapig | díjmentes | díjmentes | díjmentes | díjmentes |
| h) portré rajzolásához | 130 Ft/m2/nap | 65 Ft/m2/nap | 130 Ft/m2/nap | 65 Ft/m2/nap |
| i) vendéglátó-ipari előkerthez | 1.000 Ft/m2/hó | 750 Ft/m2/hó | 1.300 Ft/m2/hó | 1.000 Ft/m2/hó |
| j) kereskedelmi üzlethomlokzat előtti árusításra (kizárólag a kereskedelmi tevékenység folytatója) | 1.000 Ft/m2/hó | 750 Ft/m2/hó | 1.100 Ft/m2/hó | 900 Ft/m2/hó |
| k) nyilvános rendezvényekkel kapcsolatos kiállítások, művészeti alkotások árusítása, továbbá árubemutatók céljára | 650 Ft/m/nap | 130 Ft/m2/nap | 700 Ft/m/nap | 250 Ft/m2/nap |
| l) mozgóárusításra, mozgóboltra | 325 Ft/m2/nap | 195 Ft/m2/nap | 500 Ft/m2/nap | 300 Ft/m2/nap |
| m) cirkuszi tevékenység |  |  |  |  |
| * Ifjúsági téren | 65 Ft/m2/ nap | - | 100 Ft/m2/ nap | - |
| * Csongrád-Bokros Sportpályán | - | 39 Ft/m2/nap | - | 50 Ft/m2/nap |
| n) lakodalmi sátor elhelyezése | 32 Ft/m2/nap | 13 Ft/m2/nap | 60 Ft/m2/nap | 40 Ft/m2/nap |
| o) közművek esetében építés, karbantartás, javítást meghaladó rekonstrukciós munka, valamint a 48 órát meghaladó hibaelhárításhoz és javításhoz | 100 Ft/m²/nap | 100 Ft/m²/nap | 100 Ft/m²/nap | 100 Ft/m²/nap |
| Közműbekötő vezeték építés | díjmentes | díjmentes | díjmentes | díjmentes |
| Közműépítésnél oszlopállítás | 2.000 Ft/oszlop | 2.000 Ft/oszlop | 2.000 Ft/oszlop | 2.000 Ft/oszlop |
| Építési munkával járó felvonulási terület |  |  | 25 Ft/m2/nap | 25 Ft/m2/nap |
| p) tüzelő- és terménytároláshoz (5 napon túl, legfeljebb 30 napig) | - | 65 Ft/m2/nap | - | 65 Ft/m2/nap |
| r) közterületi értékesítés a 210/2009. (IX.29.) Korm. r. 12. § (1) bekezdése alapján a rendelet 5. számú mellékletében felsorolt termékekre | 260 Ft/m2/nap | 130 Ft/m2/nap | 300 Ft/m2/nap | 150 Ft/m2/nap |
| s) húsvéti, karácsonyi alkalmi cikkek árusítására (ünnepet megelőző 20 napban) | 1950 Ft/m2/20 nap | - | 2.000 Ft/m2/20 nap | - |
| t) rendezvények | 13 Ft/m2/nap | 13 Ft/m2/nap | 30 Ft/m2/nap | 30 Ft/m2/nap |
| u) aláírásgyűjtés | 1.000 Ft/alkalom | 1.000 Ft/alkalom  maximum 2 hét | díjmentes | díjmentes |
| v) pihenőhely utcai árusítás nélkül (kerti bútor, utcabútor, napernyő, műtárgy) | 200 Ft/m2/hó | 150 Ft/m2/hó | 300 Ft/m2/hó | 200 Ft/m2/hó |
| z) horgászmóló, csónak, ladik  *(díjmentes a csónak és a ladik elhelyezése november1. és április 1. között)* | 300.- Ft/m2/hó | 150.- Ft/m2/hó | 300.- Ft/m2/hó | 150.- Ft/m2/hó |

A 2019. évben határozattal megállapított közterület-használati díjak összege 6.101.617,- Ft, mely díj jelentős részét a vendéglátó-ipari előkertek (1.882.600,- Ft) és kihelyezett reklámtáblák (1.447.010,- Ft) használati díja teszi ki. A hatályos rendelet értelmében a polgármester, üzleti tevékenység esetén a Városgazdasági, Ügyrendi és Összeférhetetlenségi Bizottság a közterület-használatot ingyenesen vagy kedvezménnyel biztosíthatja. Tekintettel arra, hogy a kereskedelmi egységek jellemzően kérelmezik a kedvezmény megállapítását, a díjtétel emelésével egyidejűleg javasolom a díj csökkentésének maximalizálását, 30%-ban.

A rendelet módosítása kapcsán elvégzett előzetes hatásvizsgálatról a jogalkotásról szóló 2010. évi CXXX. törvény 17.§. (2) bekezdése alapján az alábbiak szerint tájékoztatom a Tisztelt Képviselő-testületet. A rendelet módosításának

* **társadalmi, költségvetési, gazdasági hatása:** a díjak az infláció mértékére is figyelemmel, a gazdasági élet élénkülésével összhangban kerülnek megállapításra. A díjak emelkedése az önkormányzati bevétel növekedését eredményezi.
* **egészségi, környezeti következménye:** nem releváns
* **adminisztratív hatása:** nem releváns
* a rendelet **megalkotásának szükségessége:** díjtételek racionalizálása, a díjak 2014. óta változatlanok
* jogszabály alkalmazásához szükséges **személyi, szervezeti, tárgyi és pénzügyi feltételek:** rendelkezésre állnak.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Csongrád, 2019. december 12.

Bedő Tamás

polgármester

# *Csongrád Városi Önkormányzat Képviselő-testületének*

# *…/2019. (XII. …) önkormányzati rendelete*

***a közterületek rendeltetéstől eltérő célú használatának szabályairól és díjairól szóló önkormányzati rendelet módosítása önkormányzati rendelet módosításáról***

***(tervezet)***

Csongrád Város Önkormányzat Képviselő-testülete az Alaptörvény 32. cikk (1) bekezdés a) pontjában és (2) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva következőket rendeli el:

**1. § A** rendelet 4.§ (1) bekezdés e) pontja helyébe a következő rendelkezés lép:

*„e) közúton kívül gépjármű és utánfutó tárolása,”*

**2. § A** rendelet 4.§ (1) bekezdés j) pontja helyébe a következő rendelkezés lép:

*„j) kereskedelmi üzlet homlokzata előtti árusításra, kizárólag a kereskedelmi tevékenység folytatatója részére.”*

**3. § A** rendelet 4.§ (1) bekezdés k) pontja helyébe a következő rendelkezés lép:

*„k) közcélú, vagy nyilvános rendezvényekkel kapcsolatos kiállításokra, művészeti alkotások árusítására és egyéb árubemutatók céljára,”*

**4. § A** rendelet 4.§ (1) bekezdés n) pontja helyébe a következő rendelkezés lép:

*„n) lakodalmi sátor elhelyezésére,”*

**5. § A** rendelet 4.§ (1) bekezdés p) pontja helyébe a következő rendelkezés lép:

*„p) tüzelő- és terménytároláshoz (5 napon túl, legfeljebb 30 napig),”*

**6. § A** rendelet 8.§ (2) bekezdése az következő h.) ponttal egészül ki:

***„h) az e rendelet 10.§ (1) bekezdésben foglalt kedvezmény megállapítása esetén”***

**7. § A** rendelet 10.§ (1) bekezdése helyébe a következő rendelkezés lép:

*„A közterületet használó a közterület használatáért díjat köteles fizetni. A polgármester – üzleti tevékenység esetében a Városgazdasági, Ügyrendi és Összeférhetetlenségi Bizottság egyetértésével**– a rendeletben foglaltak betartásával, a közterület-használó indoklással ellátott kérelme alapján a közterület használatát kedvezményes díjért engedélyezheti. A kedvezmény feltétele, hogy a kérelmező díjhátralékkal ne rendelkezzen. A kedvezmény a díj 30%-át nem haladhatja meg.”*

**8.§ A rendelet 1. számú melléklete helyébe e rendelet 1. számú melléklete lép.**

9.§ Ez a rendelet 2020. január 1. napján lép hatályba.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2019. ……………………….

Dr. Juhász László jegyző

**INDOKOLÁS**

A rendelet módosítására a díjtételek racionalizálása érdekében, a gyakorlati jogalkalmazás tapasztalatira figyelemmel kerül sor. A rendelet törzsszövegének módosítása a díjtételeket tartalmazó 1. számú melléklet módosításával összhangban történik.

A megállapított új kategóriák (utánfutó közterületen történő tárolása, művészeti alkotások közterületen történő árusítása, közmű-építések esetén az építési munkával járó felvonulási terület rendelet hatálya alá történő beemelése) a gyakorlati jogalkalmazás során tapasztaltak hiányát korrigálja.

A módosítás értelmében a tüzelő- és terménytárolás tekintetében a közterület engedély nélküli igénybe vétele 5 napra emelkedik azzal, hogy – a városképi szempontokra figyelemmel - az I. körzetben erre a célra 5 napon túl engedély továbbra sem adható, a II. körzetben pedig a tárolás időtartama 30 napra korlátozódik.

Az aláírásgyűjtés mint véleménynyilvánítás formája a továbbiakban díjmentes.

A rendelet módosítása során egységesítésre került a maximálisan adható kedvezmény mértéke, mellyel kiegészült a határozat módosításának esetkörei.

*1. számú melléklet a …./2019. (XII. ….) önkormányzati rendelethez*

|  |  |  |
| --- | --- | --- |
| **Közterület-használat célja** | **I. körzet** | **II. körzet** |
| a) a közterületbe 10 cm-en túl benyúló üzlethomlokzat, portál, kirakat-szekrény, üzleti védőtető, előtető, ernyőszerkezet, fényreklám, cég-, címtábla | 150 Ft/m2/hó | 50 Ft/m2/hó |
| b) önálló hirdető berendezés, reklámtábla, hirdetőoszlop, árubemutató vitrin, reklámzászló | 1.300 Ft/m2/hó | 1.000 Ft/m2/hó |
| c) árusításra szolgáló pavilon, fülke, tricikli, árusító automata | 1.250 Ft/m2/hó | 1.000 Ft/m2/hó |
| - guruló asztal, guruló kocsi, állvány | 150 Ft/m2/nap | 100 Ft/m2/nap |
| d) tűzijáték | 3.000 Ft/alkalom | 2.000 Ft/alkalom |
| e) közúton kívüli gépjármű és utánfutó tárolás | 1.000 Ft/hó/jármű | 1.000 Ft/hó/jármű |
| f) kerékpár tárolására szolgáló állvány vagy tartó - ide nem értve a Városellátó Intézmény által kihelyezettek és e rendelet 6. § (1) bekezdés h) pontjában foglaltak | 50 Ft/fm/hó | 20 Ft/fm/hó |
| g) építési munkával kapcsolatos állvány, daru, egyéb, az építkezéshez használt eszköz, építőanyag elhelyezéséhez |  |  |
| - új lakásépítésnél 1 évig | díjmentes | díjmentes |
| - lakásfelújításnál, - bővítésnél 6 hónapig | díjmentes | díjmentes |
| - új lakásép. 1 éven túl, lakásfelúj., 6 hónapon túl és egyéb építkezés | 100 Ft/m2/hó | 50 Ft/m2/hó |
| Törmelék tárolása 1 hónapig | díjmentes | díjmentes |
| h) portré rajzolásához | 130 Ft/m2/nap | 65 Ft/m2/nap |
| i) vendéglátó-ipari előkerthez | 1.300 Ft/m2/hó | 1.000 Ft/m2/hó |
| j) kereskedelmi üzlethomlokzat előtti árusításra (kizárólag a kereskedelmi tevékenység folytatója) | 1.100 Ft/m2/hó | 900 Ft/m2/hó |
| k) nyilvános rendezvényekkel kapcsolatos kiállítások, művészeti alkotások árusítása, továbbá árubemutatók céljára | 700 Ft/m/nap | 250 Ft/m2/nap |
| l) mozgóárusításra, mozgóboltra | 500 Ft/m2/nap | 300 Ft/m2/nap |
| m) cirkuszi tevékenység |  |  |
| * Ifjúsági téren | 100 Ft/m2/ nap | - |
| * Csongrád-Bokros Sportpályán | - | 50 Ft/m2/nap |
| n) lakodalmi sátor elhelyezése | 60 Ft/m2/nap | 40 Ft/m2/nap |
| o) közművek esetében építés, karbantartás, javítást meghaladó rekonstrukciós munka, valamint a 48 órát meghaladó hibaelhárításhoz és javításhoz | 100 Ft/m²/nap | 100 Ft/m²/nap |
| Közműbekötő vezeték építés | díjmentes | díjmentes |
| Közműépítésnél oszlopállítás | 2.000 Ft/oszlop | 2.000 Ft/oszlop |
| Építési munkával járó felvonulási terület | 25 Ft/m2/nap | 25 Ft/m2/nap |
| p) tüzelő- és terménytároláshoz (5 napon túl, legfeljebb 30 napig) | - | 65 Ft/m2/nap |
| r) közterületi értékesítés a 210/2009. (IX.29.) Korm. r. 12. § (1) bekezdése alapján a rendelet 5. számú mellékletében felsorolt termékekre | 300 Ft/m2/nap | 150 Ft/m2/nap |
| s) húsvéti, karácsonyi alkalmi cikkek árusítására (ünnepet megelőző 20 napban) | 2.000 Ft/m2/20 nap | - |
| t) rendezvények | 30 Ft/m2/nap | 30 Ft/m2/nap |
| u) aláírásgyűjtés | díjmentes | díjmentes |
| v) pihenőhely utcai árusítás nélkül (kerti bútor, utcabútor, napernyő, műtárgy) | 300 Ft/m2/hó | 200 Ft/m2/hó |
| z) horgászmóló, csónak, ladik  *(díjmentes a csónak és a ladik elhelyezése november1. és április 1. között)* | 300.- Ft/m2/hó | 150.- Ft/m2/hó |